CELEX: 62018TN0296
Language: hu
Date: 2018-05-07 00:00:00
Title: T-296/18. sz. ügy: 2018. május 7-én benyújtott kereset – Polskie Linie Lotnicze „LOT” kontra Bizottság

201806150651955232018/C 231/582962018TC23120180702HU01HUINFO_JUDICIAL20180507454622T-296/18. sz. ügy: 2018. május 7-én benyújtott kereset – Polskie Linie Lotnicze „LOT” kontra Bizottság
 ---documentbreak--- C2312018HU4520120180507HU00584524622018. május 7-én benyújtott kereset – Polskie Linie Lotnicze „LOT” kontra Bizottság
   (T-296/18. sz. ügy)2018/C 231/58A keresetlevél nyelve: lengyel
      Felek
   
   
      Felperes: Polskie Linie Lotnicze „LOT” S.A. (Varsó, Lengyelország) (képviselő: M. Jeżewski ügyvéd)
   
      Alperes: Európai Bizottság
   
      Kereseti kérelmek
   
   A felperes azt kéri, hogy a Törvényszék:
   
            —
         
         
            az Európai Bizottság határozatát semmisítse meg;
         
      
            —
         
         
            az Európai Bizottságot kötelezze a Törvényszék előtti eljárás költségeinek viselésére.
         
      
      Jogalapok és fontosabb érvek
   
   A keresete alátámasztása érdekében a felperes hét jogalapra hivatkozik:
   
            1.
         
         
            Első jogalap: a Bizottság megsértette a Szerződésnek a vállalkozások közötti összefonódáshoz adott hozzájárulás feltételeire vonatkozó, és azt közvetlenül vagy közvetetten szabályozó rendelkezéseit, így különösen a Szerződés 101. és 102. rendelkezéseit, valamint az azok végrehajtására vonatkozó rendelkezéseket, így különösen a 139/2004 rendelet 6. cikke (1) bekezdésének b) pontját, 2. cikkének (1) bekezdését, 2. cikkének (2) bekezdését, mivel nem végezte el a versenyre gyakorolt kedvezőtlen hatások teljes értékelését, így különösen nem értékelte azt, hogy az összefonódás milyen hatást gyakorol az O&D modell alapján meghatározott érintett piacokra.
         
      
            2.
         
         
            Második jogalap: a Bizottság tévesen értékelte az összefonódás hatásait a légiutas-szállítási szolgáltatás nyújtásának lehetőségét és az összefonódás által érintett repülőtereket illetően, és ezáltal azok értékelése során súlyos és nyilvánvaló értékelési hibát követett el. A megfelelően elvégzett elemző vizsgálat szükségképpen ahhoz a következtetéshez vezetett volna, hogy az összefonódás végrehajtása számos hátrányos következménnyel jár a versenyre, így különösen az meghatározott repülőtereken a Lufthansa erőfölényének kialakulásához vezet.
         
      
            3.
         
         
            Harmadik jogalap: a Bizottság a megsértette a 95/93 rendeletet, mivel meghatározott repülőtereken a résidők elosztása során megsértette a semlegesség és az átláthatóság elvét, továbbá a hátrányos megkülönböztetés tilalmát.
         
      
            4.
         
         
            Negyedik jogalap: a Bizottság megsértette a horizontális összefonódások értékeléséről szóló bizottsági iránymutatást, mivel nem vizsgálta meg, hogy az ügylet miatti hatékonyságnövekedés ellensúlyozza-e ezen ügyletnek a versenyre gyakorolt hátrányos következményeit.
         
      
            5.
         
         
            Ötödik jogalap: a Bizottság megsértette a Szerződés rendelkezéseit, valamint az azok végrehajtására vonatkozó rendelkezéseket, mivel a Lufthansa számára olyan kötelezettségeket írt elő, amelyek nem ellensúlyozzák az ügylet által okozott súlyos versenytorzulást.
         
      
            6.
         
         
            Hatodik jogalap: a Bizottság megsértette a Szerződés rendelkezéseit, köztük az EUMSZ 107. cikk (1) bekezdését, valamint az azok végrehajtására vonatkozó rendelkezéseket, mivel az Air Berlinnek nyújtott állami támogatással összefüggésben nem vette figyelembe az ügyletnek a belső piaci versenyre gyakorolt torzító hatását.
         
      
            7.
         
         
            Hetedik jogalap: a Bizottság megsértette az EUMSZ 296. cikket, mivel a határozatot nem megfelelően indokolta.